da en en en fr de da id da nb da da da da da da da da en fr da da da da da da da da da da da da nb sv en en
To umådeligt vigtige gevinster på to dage - Svanholm Cricketklub
Onsdag d. 31. august 2022 kl. 16:46 af Henrik Pfaff
Førsteholdet havde en travl og indbringende weekend på Svanholm Park, hvor holdet spillede de to sidste hjemmekampe i 2022.
Resultaterne betyder, at holdet har 8 point for fire kampe med to kampe tilbage. Ingen andre har mere end 4 point. Holdets kvotient, som er afgørende ved pointslighed, er takket være den store sejr søndag over Ishøj, væsentligt bedre end KBs - den nærmeste konkurrent, som vi skal møde ude førstkommende søndag. Meget skal derfor gå galt, hvis DM glipper.
Men- sælg aldrig skindet før bjørnen er skudt.
Henad eftermiddag begyndte det dog at klare op og der var tid til 2 x 25 overe. Med en våd outfield og fugtig pitch var forholdene væsentligt forskellige fra de tidligere kampe i mesterskabsspillet, hvor store scorer har været normen.
Vi vandt lodtrækningen og sendte et afbudsramt jysk mandskab til gærdet. Skanderborg ude og hjemme er to forskellige hold. Deres lille bane og betonpitchen giver forhold i favør af gærdespillerne.
Her fik vi allerede i Mads Henriksens første over has på ”helten” fra landsholdets kampe i Canada Nicolaj Damgård. Holdets normale first string Taranjet Singh skiede Hamid Shah ved totalen 52 i tiende over og de følgende kunne stort set kun fordoble i de sidste 15 overe og det endte med 106 for 7. Ehsan Karimi med 2/5 på 5 overe var bedste kaster.
Ved tanken om, at vi kun kunne lave omkring 45 i årets første kamp på Svanholm Park mod jyderne, kunne man aldrig vide. Men Hamid Shah (topscorer med 50x) og Musa Mahmood (19) skiltes først ved 42 og vores nye treer Wahab Hashmi (32 not out) battede sammen med Hamid sejren hjem i 22. over.
Om søndagen havde de klaret op, men banen stadig våd. Vi vandt lodtrækningen mod Ishøj, der så farlige ud i begyndelsen. Musa Mahmood (17) faldt som første gærde ved totalen 49, Hamid Shah (30) andet gærde ved 60 og Wahab Hashmi, Toby Adams og Zishan Shah (løbet ud af Musa Mahmood, der løb for ham efter han blev skadet !)var ude, da vi havde 91 for 5 gærder i over nr.23. Det så sådan set ikke særlig godt ud
Wahab Hashmi angriber Nicolai Damgård
Hamid Shah er nådesløs, når der kastes skidt
Zishan ømmer sig, at være blevet løbet ud af sin løber, Abdullah øver sig
Hvis der ringede alarmklokker,kunne Mads Henriksen (90 på 102 bolde) og Saud Munir (51 på 71 bolde) kun høre dem i begyndelsen, hvor de var forsigtige. Når Mads først er i svingninger er han en matchvinder. Han sluttede af med tre seksere og de to skiltes ved 230. Gærdestanden lød på 147 point. Højt for et femtegærde, men rekord var det ikke. Finn Nistrup og Ole Isaksson står stadig med rekorden sat i 1969 på 166 mod Silkeborg.
Mads efter sine 90.                                                                                          Saud efter sine 50
Vi endte med 253/9 – mange på en våd bane.
Toqeer Ahmad (3/22), der kastede et par gyselige overe dagen før mod Skanderborg, havde fået kanonen indstillet natten over. Fjernede tre af Ishøjs top – en hver i de første tre overe. Tre ude for 14. Den start kom Ishøj sig aldrig over, selvom de havde en gærdespiller fra Sverige, der stort set kun scorede i seksere (4 seksere ud af 33 point). Ehsan Karimi(3/36) ryddede halen og Ishøj ude for 117 på 29 overe. En sød hævn for nederlaget i grundspillet på Ishøjs bane, hvor vi slutter turneringen søndag d. 11. september.
Virkelig skidt for andetholdet
Andetholdet havde modtaget en frygtelig masse afbud for kampen lørdag hjemme mod Kolding på bane 2, samtidig med førsteholdets kamp mod Skanderborg.
Her blev der kun spillet 2 x 20 overe. Vi fik Kolding ud for 91 (Asad Shah 4/20, Aden Aftab 3/12 og Raja Khan 3/18).
Selv på en våd bane er 91 få på bane 2, men vores gærdespil var rædselsfuldt, fra 50/4 gik vi til 58 for alle.
Forhåbentlig bedre held på søndag på AB
Sænkekøl fra andetholdet sanfører Vatsal mod Kolding
Ligesom flere andre kanter Said Alam en outswinger til Koldings keeper
Imran Raja får ram på en kolding-kaster